SET เช้ารีบาวด์ 12 จุดตามตปท. นลท.คาดหวังคลาย “ล็อกดาวน์” หลังสถานการณ์ “โควิด” ชะลอลง
SET เช้ารีบาวด์ 12 จุดตามตปท. นลท.คาดหวังคลาย "ล็อกดาวน์" หลังสถานการณ์ "โควิด" ชะลอลง
27 เม.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,271.22 จุด บวก 12.44 จุด หรือ 0.99% สูงสุดที่ 1,271.74 จุด ต่ำสุดที่ 1,270.21 จุด มูลค่าการซื้อขาย 1.38 พันล้านบาท
ด้าน บล.ฟินันเซีย ไซรัส ประเมินแนวโน้มตลาดวันนี้ คาดว่า SET Index จะแกว่งตัว Sideways ในกรอบ 1,240-1,270 จุด โดยสัปดาห์นี้หลายปัจจัยที่ต้องติดตามทั้ง GDP ไตรมาส 1/63 ของทั้งสหรัฐฯและยุโรโซน รวมถึงการประชุมธนาคารกลางใหญ่ทั้ง BOJ (อาจมีปลดล็อคเพดาน QE) ECB และ FED
ขณะที่ในประเทศต้องติดตามการประชุมศบค.และครม.จะมีการผ่อนปรนมาตรการ Lockdown หรือไม่และในรูปแบบใด คาดว่าดัชนีปรับตัวขึ้นเกือบ 30% จากจุดต่ำสุดรอบนี้สะท้อนความคาดหวังและปัจจัยบวกต่างๆ ต่อสถานการณ์ COVID-19 และการคลาย Lockdown ไปมากพอสมควร
ขณะที่ บล.กรุงศรี จำกัด (มหาชน) มองแนวโน้มตลาดหุ้นวันนี้มีมุมมองเป็นกลางคาด SET แกว่งตัว 1,250 – 1,270 จุด โดยแม้ว่าภาวะตลาดจะได้ sentiment เชิงบวกจากปธน.ทรัมป์ลงนามกฎหมายมาตรการเยียวยาธุรกิจขนาดเล็กและโรงพยาบาลวงเงิน 4.84 แสนล้านดอลลาร์, รัฐจอร์เจียของสหรัฐผ่อนคลาย Lock down โดยให้ธุรกิจขนาดเล็กเปิดทำการได้
รวมถึงความคาดหวังการประชุมครม.วันพรุ่งนี้ (28 เม.ย.) จะผ่อนปรนการ Lock down หลังสถานการณ์ผู้ติดเชื้อ Covid-19 รายใหม่ในไทยชะลอตัวลงต่อเนื่องซึ่งเป็นบวกต่อกิจกรรมทางเศรษฐกิจและทิศทางตลาดหุ้นไทย